open-index/open-wikipedia-markdown huggingface dataset:
Poken Jong-jong

**Poken jong-jong** ipadomu ngon dua hata ima poken dohot jong-jong. Poken antusanna ima “*pasar”*, pala jongjong antusanna “*berdiri”*. Istilah poken jong-jong on biasona di tabalkon tu poken nasatongkin sajo, tarsajom dua jom mantakma. Poken on biasona marlangsung di manyogot niari harana nahum bahat digadis dison ima hasaya dapur tarsongon guleon, ingkayu (sayur-sayuran) gulaen, miak, sira, dahanon dohot nalainnai. Panabusina baiasona inang-inang naget sosak mardahan manyogot ima so inda jabat jugukbe waktu transaksi dohot parjagal nai. Parjagal  naipe bahat do parjagal namarsiompot harana sayur naigadisi biasona hasil ngon kobun sandiri do songoni juo gulaen biasona naitangkup natuari do naigadisi di poken on.

Mangihutkon parubahan ni zaman, barang nadigadis pe muloima ma marragam rupo toke bahat naro marjagal adong sannari namanggadis abit, pinggan, jamu, ayam-ayam ni daganak, panganon kue-kue, ulang be antong di musim buah bahat mai namarroan buahi tu poken jong-jongan. Dungi waktu namarjagalipe manjadi malolot biasona habis jam 8 madung marmulakan ma halak sannari bisa sampe tonga ari.

## Sumberna
Pokok

**Pokok** (Indonesia: **Modal**) (tingon saro Tamil *mutal*, artianna "dasor", "pat", "nangon toru") puna bahat arti na marurusan dohot ekonomi, finansial, dot akunting.

I finansial dot akunting, pokok biasona mandokon tu kakayoan finansial, tarutamo i pamakean pangkal sanga manjago kalanjutan bisnis. Pangkalna, ianggap molo modal lainna, songon modal fisik, bisa idapotkon dohot epeng sanga modal finansial. Jadi i toru hata "modal" artina cara produksi.
Polandia

**Polandia** (Saro Polandia :Polska) ima sada negara republik  Eropa Tonga na marbalok dohot Jerman i bariba barat Parbalokan Oder-Neisse, Ceko dot Slowakia i bariba selatan, Rusia (Kaliningrad), Lituania i bariba timur laut dot Belarus dot Ukraina i bariba barat (Garis Curzon).

## Pambagian administratif

Polandia sacara administratif ibagi manjadi 16 provinsi muda  Saro Inggris idokon *voivodship* sanga *Województwo* i Saro Polski. Satiop provinsi ibagi manjadi  *Powiat* (samocom kabupaten, dot satiopp *Powiat* dibagi menjadi beberapa *Gmina* (samocom kacamatan).

### Daftar provinsi Polandia

* Provinsi Dolnoslaskie
* Provinsi Kujawsko-Pomorskie
* Provinsi Lubelskie
* Provinsi Lubuskie
* Provinsi Lodzkie
* Provinsi Malopolskie
* Provinsi Mazowieckie
* Provinsi Opolskie
* Provinsi Podkarpackie
* Provinsi Podlaskie
* Provinsi Pomorskie
* Provinsi Slaskie
* Provinsi Swietokrzyskie
* Provinsi Warminsko-Mazurskie
* Provinsi Wielkopolskie
* Provinsi Zachodniopomorskie

### Kota-kota nagodang Polandia
* Warszawa
* Łódź
* Kraków
* Wrocław
* Poznań
* Gdańsk
* Szczecin
* Bydgoszcz
* Lublin
* Katowice
* Bielsko-Biała
* Białystok
* Rzeszów

## Saro
Ampir sude alak Polandia mamake Saro Polandia manjadi saro inang nialai. Saro Inggeris ima saro asing na dodas ipake i Polandia.

## Referensi

d:Q36
Politeisme

**Politeisme** ima bontuk kapelurcayoan na mangakui adongna lobi tingon sada Tuhan. Sacara harfiah marasal tingon saro Yunani *poly + theoi*, na artianna bahat tuhan. Laon ni paham on ima monoteisme, sanga kapurcayoan na mangakui sada Tuhan maia.

## Tuhan-tuhan na idokon nalai i dohot Dewa nai
jadi alai para dewa politeisme on dor doon i gambarkon alai manjadi songkonon halak na mampunai pangaruh dohot hagogoan i pangidaan ni halak na lobi godang sangape na lobi menek baru tong nungi adong pambotoan nia, kakuasaan dohot kabutuhan ka inginan na bagen bisa i sejarah juo. on pe tar dokon doon mirip dohot manusia na lain nai tai tong alai on memang adong kakuatan na malobi i nalain nai, kamampuan, dohot pambotoan. Politeisme on pe tong inda na akan bisa o  iela tingon halak na animisme lazim i parkumpulan dohot agama na ipake ni masyarakat bagen ma alai pe dewa on adong do on tingkatan na juo  

## Sumberna
Politik

**Politik** (tingon saro Yunani: **politikos**, artianna *tingon, tu, sanga na markaitan dohot warga negara*), ima proses pambontukan dot pambagian kakuasoan i masyarakat na antara lain marwujud proses pambuatan kaputusan, khususna i negara. Pangartian on ima upayo panopan antara bahat definisi na marbeda mangenai hakikat politik na iboto i elmu politik.

Politik ima seni dot elmu tu namandapotkon kakuasoan sacara konstitusional sanga nonkonstitusional.

## Sumberna
Polo

**Polo** ima olahraga marregu na imainkon i ginjang Kudo namartujuan get mambaen gol tu gawang laon. Pamain mangendalion bal ayu sanga palastik (ukuran 3 - 3,5 inci) manggunaon panggimbal nalinjang na didokon *mallet*. Gol ianggap sah muda bal lewat i antara gawang itandai dohot ikibarkonna mandera sian panjago gawang. Satiop regu polo tardiri tingon opat alak pamain dohot jumlah kudo inda tarbatas. Parmainan marlangsung i periode pitu menit na didokon *chukka*. Sude parmainan dapot marlangsung antara opat sampe onom chukka targantung tu paraturan turnamen dot asosiasi masing-masing.
Pondok Pesantren Musthafawiyah, Purba Baru

**Pondok Pesantren Musthafawiyah Purba Baru** on ma sada pondok pesantren na adong di Kabupaten Mandailing Natal dohot i huta Purba Baru, Lembah Sorik Marapi, on ma sada pesantren na paling tobang i Sumatra usia ni pesantreon mandung ma sampe 1 abad pesantren on pe mandung gok do mamjadion alak jadi ulama i Indonesia.

Pesanteren on i pajongjong ima 12 November 1912 ima Syeikh Musthafa bin Husein bin Umar Nasution Al-Mandaily. pesanteren on lokasina ima di Jalan Lintas Medan Padang huta Purba Baru.

## Sumberna
Pontianak

**Kota Pontianak** (, Khek: **Khuntîen**, Jawi:كوتا ڨونتيانك) ima ibukota provinsi Kalimantan Barat, Indonesia. Kota ini targorar manjadi Kota Khatulistiwa arani ilewati garis khatulistiwa. I utara kota Pontianak, topekna Siantan, adong Tugu Khatulistiwa na ipajongjong i son na ilewati garis khatulistiwa. Salain i, Kota Pontianak ilewati ni Aek Kapuas dot Aek Landak. Padua aek on iabadion i lambang Kota Pontianak. Kota on puna bolak luak 107,82 kilometer parsegi.

## Sumberna
Porang

**Porang** ima sada aksi fisik dot non fisik (i arti sompit, ima kondisi maralo dohot mamake sinagogoan) antara dua sanga lobi kelompok alak giot mambaen dominasi i luak na ipartontangkon.
Porang sacara purba i artion manjadi parbadaan marsinjato. I era modern, porang lobi mangarah tu superioritas teknologi dot industri. Hal on tarsormin tingon doktrin angkatan porangna songon "Sanga ise mangkuasoi nalampas mambaen ia manguasoi dunia". Hal on patidaon molo panguasoan ni alampasan nangkan sampe dot teknologi. Tai hata porang inda be marperan manjadi hata kareja, tai madung margeser tu hata sifat. Na mampopulerkon hal on ima par jurnalis, mambaen mumaonok pargeseran on mandapotkon gananna, tai sacara umum porang mararti "partontangan".

## Sumberna
Porang Badar

**Porang Badar** ima sada porang na godang nung i on ma porang parjolo antara umat Islam malawan alo nalai porang on pe tar jadi ma ima 17 Ramaddan 2 H sangape pula i tanggal ni Masehi 13 Maret 624 ma. Pasukan na menek sian on kaum Muslim na marjumlah 313 halak, marporang ma malawan pasukan na godang sian Qurasy on Makkah namarjumlah ma 1.000 halak. Dung do marporang habis-abisan. Pasukan sian on Muslim manghancurkon ma pasukan sian on Quraisy, nung do hancur pasukan sian lawan on kaum Muslimin mundur ma alai (Qurasy) ibagasan situasi na atia I kacau.

Sabolum porang on, kaum muslim dohot panduduk Makkah mandung do tarlibat parmasalahan na menek na mamake sanjata ima I parkiraon ma I parabisan ni 623 sampe dohot 624 Masehi. Nung parmasalaahan i muloi ma martamba dor tarjadi konflik na martamba dor. Bope songkoni, paporangan badar on dope na parjolo tarjadi na tardokon porang na godang.

## Na Mambaen Porang

* Haboncian ni Abu Jahal

Nabi Muhammad na lahir sian on Bani Hasyim dohot suku Quraisy. Pardalanan ni dakwah Nabi Muhammad nungdo manarimo wahyu ima I usia ni beliau 40 taon, nungdo i ijago ni udak (paman) na ma ima pamimpin ni Bani Hasyim dohot Quraisy ima Abu Thalib. Dungdo maningga Abu Thalib ima I taon 619 Masehi, kapamimpinan ni Bani Hasyim ipatorus Amr bin Hisyam sangape na I dokon Abu Jahal na marupaon sada musuh ni Nabi Muhammad.

Haroan ni Nabi Muhammad on dohot kagiatan dakwah ni Nabi Muhammad mangancam posisi ni Abu Jahal ma sabagai panguasa ni Makkah, songkoni juo dohot sis ani kaum Quraisy na lain nai. On pe Kaum Quraisy mangaligi kaum Muslim ima sabagai panjahat dohot mangancam lingkungan dohot wibawah nalaima.

* Umat Islam Itindas

pambaen nan na jahat tu kaum muslimin inda nungna marlangsung I Makkah sajo tai marlangsung juo ma kaum Quraisy manekan kaum muslimin sampe tu Madinah, kaum Quraisy on mampambiyari kaum muslimin (terror) na manyorang dohot manguasai harto dohot bend ani kaum muslimin arana mabiar alai gok hasil pardanganganan i marpindah tu kaum muslimin

pula adong kaum Quraisy na masuk tu agama islam manarimo akbatna ma ikaluarkon alai sian on suku nai, ijiama on marupaon sada panghinaan na sangat serius sian maso i jadina on sanggub manjadi pamantik nip orang Badar Kubra.

* Parampasan ni Harto dohot Pangusiran ni Kaum Muslim

Salmuloi on Nabi Muhammad mandung dor mambaen dakwah halak-halak Musyrik Makkah muloma mambaen porang dohot mang halalkon daro ni kaum muhajrin dohot mambuat paksa hakayoan nalai. Mangona parlindungan sian Abu Thalib on mambaen martamba martamba parah ma kekerasan tarhadap kaum muslimin i Makkah. Teror on ma mamaksa umat Islam anso hijrah tu Madinah ima I taon 622 Masehi, baen na kehe tong hijrah on jadina harto dohot benda itinggalkon ma. Jadina harto dohot bend ana itinggalkon i manjadi sasaran ni kaum Quraisy ma untuk iparbuatati alai.

## Sumberna
Porang Dunia pa 1

**Porang Dunia pa 1** ima sada porang na na marsiapat *global* sangape na sangat godang na marpusat i Eropa na imuloi na samuloi on tanggal 28 Juli 1914 sampe ma tu 11 November 1918 porang on dor doon idokon ima sabagai porang dunia sangape porang na godang samuloi on tarjadina sampe masuk tu Porang Dunia pa II ima i taon 1939. I porang dunia pasada on malibatkon sude kakuatan godang ni dunia on na tar bagi manjadi dua aliansi na martontangan, ima sekutu sangape mardasarkon Entete Tiga natar diri sian Britania Raya, Prancis, dohot Rusia baru nung i blok Sentral ima aliansi na tolu tarpusat na sian on Jerman, Austria-Hogaria, dohot Italia. Tai tong Austria-Hongaria mambaen panyorangan samantara parsakutuan na marsifat defensive, Italia jadi na inda dot marporang.

Na dua aliansi on mambaen *reorganisasi*  (Italia masuk tu pihak sekutu) dohot mamparluas diri ima pas gok negara dohot marporang I porang dunia pa I on, lobi on 70 juta tentara militer, dohot 60 juta halak Eropa i mobilisasi ibagasan sada porang na paling godang I bagasan dunia. Lobi on 9 juta prajurit na gugur na paling utama ibaen ni kamajuan ni tegnologi na paginjang hamatean ni satiop halak on senjata on pe tampa mampartimbangkon pature na dohot parlindungan sangape *mobilitas*.

Porang dunia I on ima konflik na paling mamateon na paonomna ibagasan ni sejarah dunia, sahingga mambuka marmocom-mocom dalan parubahan politik songkonon revolusi i marmocom-mocom negara natarlibat.

Panyebab jangka lanjang nip orang on mancakup ma tu kabijakan sian on luar negeri sangape imperealis kakuatan na godang na adong i Eropa, tarmasuk ma kekaisaran ni Jerman, kekaisaran ni Austria-Hongaria, Kasultanan Utsmaniyah, Kekaisaran Rusia, Imperium Britania, Republik Prancis, dohot Italia.

## Latar Belakang dohot Namambaen Porang Dunia I
Na mambaen porang dunia na pa I on ima baen na mate ma Archduke Franz Ferdinand anak ni Raja Austria, sang pangeran on tewas tarbunu sian nasionalis Yugoslavia namargolar Gavrilo Princip ima 28 Juni 1914. Gavrilo Princip marencanaon pambunuan sian Archduke Franz Ferdinand ima pas iya atia maligi sangape kunjungan militer tu Bosnia. Prinsip na porroana mampardomuon masyarakat Yugoslavia dohot palua disi sian pamarintahan Austria. Kajadian on nung i mambaen porang antara Austria-Hungaria dohot Serbia. Porang on salanjutna mambaen beberapa negara i Eropa dot marporang dohot mambontuk aliansi.

Negara-negara na tarlibat ibagasan ni porang dunia na pa I on muloi na parjolo sejarah on i manusia modern, manyerat sabagaian negara na godang ibagaian Eropa dohot negara nalain nai. 

## Sumberna
Phonem

**Phonem** ima kajian sanga sisean sora saro dohot mangaligi status nia manjadi pambeda maksut nia.  Sora saro na idokon ni alak nangkan puna pambeda makna i satiop sora saronia.  Objek kajian tingon fonemik ima fonem, marbeda dohot objek kajian fonetik na mangkaji fon.  Fonem ima sora saro na bisa sanga marfungsi mambedaon makna.  Fonem ima abstraksi sanga gambaran tingon sada sanga sajumlah fon, bope na marupo huruf vokal sanga huruf mangolu sanga huruf konsonan sanga huruf mate.  Panulisan sada fonem sanga transkripsi fonem ituliskon dohot lambang /…./. 

## Mandokna
Porang Ngali

**Porang ngali** sangape I saro Indonesia perang dingin ima parsaingan ideologi antara Amerika Serikat dohot Uni Soviet marsiradu mangalehen pangaruhna tu negara-negara naialin nai, taitong inda songkonon porang na mandung na lewatan ima porang dunia na pa 1 dohot porang dunia na pa 2. Porang ngali on inda mlibatkon kakuatan militer. Nadua on marsaing ma ibagasan ni politik, ekonomi, dohot propaganda.

Porang ngali on pe imuloi na nungdo marhasil sekutu ibagasan mangallahkon Jerman Nazi I porang dunia 2 na imaso i maninggalkon Amerika Seriat dohot Uni Soviet ima sabagai dua negara adidaya. Uni Soviet sarab dohot negara-negara i Eropa Timur na manduduki mambontuk Blok Timur. Salangkon Amerika Serikat dohot beberapa sekutu manguasai blok Barat.

Adong juo negara na mamilih anso memihak tu antara na dua negara on adidaya on, sementara nalain nai mamilih anso tetap netral dohot pajonjong gerakan non-blok, ijia ma sada sian I negara Indonesia. Bope inda sampe mambaen margorak militer tai tong porang gali on inda bisa I pungkiri bisa mambaen marsak na godang i dunia on, na ujungna mamatik sada konflik militer I tingkat regiona. Iantara konflik nai ima mangompang Berlin, porang Korea, Krisi Suez, krisis, Berlin, Krisis Rudal Kubu, porang Vietnam, porang Yom Kippur, porang Afganistan, dohot panembakan Korea Air Penerbangan 007 sian Soviet.

## Panyebab ni Porang Ngali on
Porang ngali on inda tarjadi on ompot, ibalik on sude na pasti adong doon panyebabnai so bisa tarjadi porang ngalion pe adong juo ma panyebab na ima samuloi on :

# Amerika Serikat na mandung mamonangkon Porang Dunia pa 2 dongan sian on Amerika Serikat ima Perancis, dohot Inggris. Australia on pe manologi negara Eropa Barat anso bisa bangkit sian kondisi perekonomian na malemah atia nung tarjadi porang dunia pa 2.
# Rusia sangape Uni Soviet manolong mambebaskon Eropa bagian sian Timur on belenggu Jerman. Nungdo I pature perekonomian negara-negara Eropa Timur. Uni Soviet juo mancubo maluaskon pangaruh dohot cara mandukung tarjadina parrobutan kakuasaan marmocom negara i Eropa Timur, muloi on Bulgaria, Hungaria, Albania, Polandia, Rumania, dohot Cekoslowakia. Jadina sude negara i masuk tu pamerintahan komunis Uni Soviet.
# Tardapot negara-negara na baru na merdeka dungdo porang dunia na pa 2 i luar wilayah Benua Eropa.
# Adong juo parbedaan dohot partontangan ideologi. Ideologi Liberal Kapitalis na ipunai sian Amerika Serikat, samentara Uni Soviet marideologi sosialis komunis. Jadina Amerika Serikat dohot Uni Soviet marusaho ma ansomanjadi na lobih unggul. Amerika Serikat dohot Uni Soviet mampangaruhi negara-negara nalain nai anso masuk tu bagasan kelompok nali masing-masing ma.

## Na manjadi pamonang ni porang on

## Sumberna
Porang Salib

**Porang Salib** on ima sada porang na tarjadi antara agama ima agama I Asia Barat dohot Eropa paporangan on tarjadina ima samuloi on abad na pa-11 sampe do tu abad na pa-17, na sokong sian Gereja Katolik. Porang salib on adong juo doon mandokon na sian ahli on sejarah namarpandapot bahaso na ziarah-ziarah marsanjato tu Yerusalem sejarah na idokon porang salib on, tai tong songkoni adong juo do sejarawan na marpandangan bahaso porang salib on ima sude kampanye militer Katolik dohot iming-iming pahalo rohani tu halak-halak na dohot marjuang. Baen na lanjangna dohot lolotni porang salib on adong juo porang na paling itanda halak ima porang parrobta tano suci malawan kaum Muslimin i kawasan Timur Meditarania.

Antara taon 1096 sampe do taon 1271. Samuloi on abad na pa 12 adong juo porang salib malawan halak Moro Iberia, porang salib malawan kekaisaran Turki Utsmaniyah dohot porang salib na marmaksut nalain nai, tarmasuk ma mamorangi kaum pagan, mamberntas kaum bidah, dohot manuntaskon silang sengketa i antara ni pihak-pihak na sama-sama maragama Kristen Katolik.

Tarjadina porang salib on antara Timur Islam malawan Barat Keristen on ibaen baen nag ok panyebab na samuloi on agama, politik, dohot sosial ekonomi. Sude naon imoloi on taon 1071 atia i Yarusalem, ibuat on bani Saljuk sian on Turki, baru dung i taon 1071 Digenes kaisar Yunani ikalahkon dohot I tawan i Mantzikert.

Asian na menek dohot sude Suriah manjadi pun ani bani Saljuk. Antiokhia manyorah ma ima I taon 1084, dohot taon 1092 inda dong be sada pe kota na godang i asia na ikuasoi sian karisten. On pe ipaparah ma dohot aturan sian bani Saljuk na mambatasi dohot mampar kotat ziarah umat Karisten tu Yarusalem. On ma sada hal na manulak umat Keristen anso mandapotkon kabebasan nalai mulakan dohot usaho mambuat Yarusalem sian tangan on muslim.

Ima itaon 1095, kaisar Alexius Komnenus mangido tu Paus Urbanus II anso mangorbankon semagat porang salib tu umat Keristen i Eropa anso padomu kakuatan iya manyuru marporang on dohot tujuan na anso bisa manundukkon gereja gereja i Timur na ikuasai sian umat Islam.

## Panyebab ni sacara langsungna
Panyebab langsung ni porang Salib on ima  parmohonan Kaisar Alexius I tu Paus Urbanus II anso itologi Kekaisaran Byzantium dohot Manahan laju invasi tentara Muslim tu bagasan ni wilayah kekaisaran Byzantium na ikalahkon sian pasukan Saljuk na ipimpin ni Sultan Alp Arsetium i parporangan Manzikert namandung markakuatan 15.000 prajurit ibagasan paristiwa on ibagasan paristiwa on sukses ma mangalahkon tentara romawi namarjumlah 40.000 halak na tardiri sian tentara Romawi, Ghuz, al-Akraj, al-Hajr, Perancis, dohot Armenia. Kakalahan on sampe marujung tu hamper manguasi sude wilayah ni Asia Namenek (Turki modern).

## Sumberna
Porang Sudaro Amerika

**Porang Sudaro Amerika Serikat** (1861–1865), igorar juo **Porang Antar Negara Bagian** (ligin gorar-gorar lain), ima sada porang sudaro i Amerika Serikat. Sabolas negara bagian hatoban i Selatan mangumumkon panyarakan tingon Amerika Serikat dot mambontuk Konfederasi Amerika na gorar ima "Konfederasi". Ipimpin ni Jefferson Davis, pihak Konfederasi mamparjuangkon kamerdekaannia tingon Amerika Serikat. Pamarentah federal Amerika Serikat (AS) idukung ni dua pulu negara bagian, ampir negara bagian saroa na madung mangapus marhatoban dot lima negara bagian hatoban na sogot binoto manjadi negara bagian parbatasan. Naduapululima negara bagian on na idokon ima Uni, puna basis populasi dot industri na lobi godang pado Selatan. Sidung opat taon porang mardaro (ampir i negara bagian Selatan), Konfederasi manyorah dot marhatoban iapus i sude negara. Restorasi Serikat, dot Era Rekonstruksi na paiutna, mangadopi masalah na lek so tarsaleon saonok piga-piga generasi salanjutna.

## Panyobab ni mambaen paporangan
I bariba selatan gok do halak na manjadi budak na ipunai halak nalain, dungi adong juo halak na agung karejo I kobun na ikarejoon sian halai. Sedangkon negara-negara anggota na adong I Bariba utara mandung mamutuskon mambuat hukum na manyataon inda sadahalak pe bisa mampunai budak sian halak nalin nai, negara-negara utara on idokon ma negara anggota bebeas dohot ibariba selatan negara anggota budak.

Salain ipe adong juo sangapiga halak agung na mampunai tano amerika serikat I sabariba barat naso ibagi negara anggota tai tong masuk ma tu bagian *teritoria* ipe inda manolong mamutuskon naga ise do na akan manjadi presiden sian on tritori na magirim wakilnai tu Washington DC anso mambuat hukum tu saluruh negeri.

Gok do halak na markulit na na bontar na pindah tu sadun dogot tiop halak na setuju bahaso sada ari tongkin nai sude teritoria on nangkon na baen golarna negara anggota. I bariba utara, halak on negara-negara anggota i manjadi negara naso tarikat ma, ibariba selatan halak nai mangido manjadi negara anggota budak. Abraham Lincoln marasal sian utara dohot beliau marpacu demi posisi nalai manjadi presiden beliau on pe mangecek bahaso sude negara anggota i nangkon na manjadi negara anggota naso tarikat bope negara on bope alai manyurh tu satiob budak I negara anggota budak on.

## Akhir ni porang
Iparkiraon sakitar 752.000 sampe 851.000 ma bahat ni halak na maratean ara nip orang on na idokon juo dohot porang antar negara bagian on angko on sabotulna on pe nungna mancakup sampe dua persen dope on sian on populasi ni halak amerika ima itaon 1860 parporangan on Gettysburg on pe marupaon sada sian nalain nai partompuran na paling mardaro saonok porang saudaro amerika.

Sakitar 7.000 hamatean dohot total na 51.000 halak ma natarluka ibagasan konflik on porang on na tardokon afektif marabisma i April 1865 atia I jendral Konfederasi Robert E Lee mangalehen pasukan nia tu Federal General Ulyssess S. Grant i Appomattox Court House I Virginia.

## Sumberna
Porang sipil

**Porang Sudaro** marujuk tu sada jenis porang i dia inda dua sanga lobi negara na manjadi kubu na maralo tai piga-piga faksi (=sudaro) i sada entitas politik.

I saro Inggeris porang sudaro idokon *civil war* na sacara harafiah artina ima "porang warga sipil" sanga "porang madani".

Inda jarang sada porang sudaro ima tando pangkal parpecahan sada entitas politik.

## Sumberna
Portugal

**Republik Portugal** ima sada negara i Eropa bariba barat daya. Negara on marsampingan dohot Spanyol i bariba utara, dot timur. I bariba barat marbalok dohot Samudra Atlantik. Salain i, Portugal juo puna luak i Madeira, Azores dot Kapuloan Selvagens. Portugal mangklaim sada luak namenek margorar Olivença na ikuasoi Spanyol siab Kongres Wina. Gorar nasolpu sanga latin ni negara on ima **Lusitania**.

## Sejarah
Portugal on ma negara natardokon bakayo ima i dunia, pas kekaisaran kolonial nia ima i hampir saluruh dunia. tai biama tontong hakayoan i inda ibaen tu pambangunan i negara nai. Portugal manjadi negara na tartinggal saga ijia pe sektorna i Eropa Barat ima i abad ke-19 dhot ke-20.

## Sumberna

d:Q45
Potosintesis

**Fotosintesis** ima sada kajadian biokimia pambaenan karbohidrat tingon bahan anorganik nai baen ni suan-suanan, tarutamo suan-suanan nampuna zat narata bulung, ima klorofil. Salain nampuna zat narata bulung, adong namabgolu na marfotosintesis ima alga, dot adong sadebana bakteri dohot mamake zat hara, karbon dioksida, dot aek sidungi iporluon tolongan gogo sirlak mataniari.

on pe sada karejo na biaso ibaen ni suanan sangape *[[tumbuhan]]*

## Sumberna
Presiden Amerika Serikat

**Presiden Amerika Serikat** ima namanguluon negara dot namanguluon pamarentahan federal tingon negara Amerika Serikat. Sada Presiden Amerika Serikat tola manjabat saonok dua maso maiya. bakti maia na masing-masing puna onok sapanjang opat taon. I parjolona, palantikan iadongkon satiop opat taon i tanggal 4 Maret.

Sidung ratifikasi Amendemen Pa-22 i Konstitusi Amerika Serikat manguba maso bakti Presiden dot Wakil Presiden mambaen imuloi i tonga ari tanggal 20 Januari, imuloi dohot maso bakti padua Franklin Roosevelt i taon 1937 sampe saonnari.

## Sumberna
Proclamation of Emancipation

**Emancipation Proclamation** (Indonesia: ***Proklamasi Emansipasi***) marisi dua dekret presiden na ikaluarkon ni Presiden Abraham Lincoln samaso Porang Sudaro Amerika. Na parjolo ikaluarkon i tanggal 22 September 1862, na mangumumkon pambebasan hatobsn na adong i Negara Konfederasi Amerika na indape top mulak tu Amerika Serikat i tanggal 1 januari 1863. Na pa dua ikaluarkon i tanggal 1 januari 1863, na mandokon dohot tangkas i negara bagian dia sajo pambebasan hatoban marlaku.
Photoshop

**Photoshop** on ma sada aplikasi na ipake di computer baen pature gambar, aplikasi on dipakaluar sian Adobe Systems on aplikasi on khusus mon mambaen pature gambar dohot mambaen effek naga biaso idokon alak sian bahasa Inggris layer *style* perangkat na onan gok ipake fotogerafer digital dhot perusahaan iklan.

Di maso on Photoshop mandung manjadi aplikasi napalming deges I bandingkon dhot aplikasi nalainnai sa sama-sama aplikasi pature gambar, baru sian aplikasi on bias mambaen file gambar nai manjadi kualitas na marbeda-beda songkonon. Png, gif, jpeg, dohot nalain-lainna.



= Referensi =
Produk domestik bruto

Ibagasan bidang ekonomi, **produk domestik bruto** (**PDB**) ima nilai pasar sude barang dot jasa na iproduksi ni sada negara i periode tartontu. PDB ima salah sada metode tu mangetung pandapotan nasional.
Propaganda

**Propaganda** (tingon saro Latin modern: *propagare* na artianna mangembangkkn sanga mamekarkon) ima rangkean tongos na martujuan giot mamangaruhi pandapot dot kalakuan masyarakat sanga sakelompok alak. Propaganda inda manyampaeon informasi sacara obyektif, tai mangalehen informasi na irancang giot mamangaruhi pihak na mambege sanga mangidana.

Propaganda manombo manyampeon tongosan na peto, tai dodas manyesatkon i dia umumna isi propaganda umna pasampe fakta-fakta pilian na bisa mambaen pangaruh tartontu, sanga lobi mambaen reaksi emosional pado reaksi rasional. Tujuanna ima anso manguba pikiran kognitif narasi subjek i kelompok sasaran sanga kapontingan tartontu.

Propaganda ima sada usao naisangajo dot sistematis giot mambontuk persepsi, mamanipulasi alam pikiran sanga kognisi, dot mamangaruhi langsung parange anso marespon sasue dot giotni pambaen propaganda i.
Prosa

**Prosa** ima sada mocom tulisan na ibedaon dohot puisi arani variasi ritme na adongnia lobi godang, dot sarona na lobi sasue dohot arti leksikalna. Hata prosa marasal tingon saro Latin "prosa" na artina "torus torang". Mocim tulisan prosa biasona ipake tu mandeskripsion sada fakta sanga ide. Aranii, prosa bisa ipake tu surat kabar, majalah, novel, ensiklopedia, surat, dot bahat mocom media lainna.prosa juo ibagi tu dua bagian, ima prosa naonok dot prosa baru, prosa naonok ima prosa saro indonesia na indape tarpengaruhi budaya barat, dot prosa baru ima prosa na ikarang bebas inda maraturan sanga ahape.

## Mocom ni prosa
Prosa biasona ibagi manjadi opat mocom:
* Prosa naratif
* Prosa deskriptif
* Prosa eksposisi
* Prosa argumentatif

## Sumberna
Protein

**Protein** (asal hata *protos* tingon saro Yunani na mararti "na paling utamo") ima senyawa organik kompleks marisi molekul ginjang na manjadi polimer tingon monomer asam amino na ihubungkon sada tuna lain dohot kobetan peptida. Molekul protein marisi karbon, hidrogen, oksigen, nitrogen dot manombo sulfur dot fosfor. Protein marperan ponting i struktur dot fungsi sude sel makhluk namangolu dohot virus.

## Sumberna
Pulau Tamang, Batahan, Mandailing Natal

**Pulau Tamang** ima sala sada huta na adong i kecamatan Batahan, kabupaten Mandailing Natal, provinsi Sumatera Utara, Indonesia.
Purba Baru, Lembah Sorik Marapi, Mandailing Natal

**Purba Baru** ima sala sada kelurahan na adong i kecamatan Lembah Sorik Marapi, kabupaten Mandailing Natal, provinsi Sumatera Utara, Indonesia.

## Sumberna
Purnawirawan

**Purnawirawan** (dipapondok **Purn.**) ima sada gorar tu para pensiunan tentara, bope TNI sanga Polri na inda aktif be i kamiliteran. Gorar on marbeda dohot veteran, arani gorar veteran ilehen tu para tentara na unjung dohot marporang maia.
Pusuk buhit

**Pusuk buhit** ("puncak bukit") adalah nama salah satu puncak di pinggir barat Danau Toba. Dalam mitologi suku Batak, puncak tersebut diceritakan sebagai tempat "kelahiran" suku tersebut. Pusuk Buhit adalah bagian dari Kaldera Toba yang terdapat di Sumatera Utara. Gunung ini diperkirakan terbentuk sekitar 54,5 ribu tahun lalu. Gunung ini memiliki ketinggian 1972 mdpl (meter di atas permukaan laut) dan mencakup beberapa desa di Kecamatan Sianjur Mula-mula dan Kecamatan Pangururan. 

Pusuk buhit ima goar ni sada pusuk na di topi barat danau toba. Di bagasan mitologi adat batak,pusuk ima nadicaritoon manjadi tano hasorangan adat nainan. Pusuk buhit ima bagian ngon kaldera toba na tardapot i sumatra utara, dolok on diparkiraon tarbontuk hira hira 54.5 ribu taon najolo. Dolok on ginjangna 1972 meter di ginjang laut dohot mangaitkon tarbahat desa i kecamatan sianjur mula mula dohot kecamatan pangururan.
Qatar

**Qatar** (sangape saro arab: دولة قطر, *Daulah Qatar*)  ima sada negara emirat i timur toga (Timur Tegah) na partibalan nai i sada semenanjung na menek i Jazirah Arab i Asia Barat. On ma sada-sada na  batas darat nalai ima Arab Saudi i selatan dohot sisana marbatasan dohot Teluk Persia, teluk on juo na mamisahkon Qatar sian negara pulau Bahrain.

Nung do negara Qatar on masuk tu kakuasaan ni Utsmaniyah, Qatar on manjadi negara na i atur sanga pe i awasi (protektorat) on Inggris ima i awal abad pa 20 on sampe merdeka ima 1971 qatar onpe ipimpin ma Kaluarga Thani samuloi on abad pa 19. Syekh Jassim bin Mohammed Al Thani ima pandirini Qatar on, Qatar on marupaon negara na monarki doon dohot kapala negara nai saat on ima Emir Sheikh Tamim bin Hamad Al Thani. Qatar bisa idokon juo ima sabagai negara monarki konstitusional sangape monarki absolut targantung doon tu opini nai. Ima itaon 2003, konstitusi na baru I setujuima on 98% panduduk,

I taon-taon na mandung lewat Qatar on mandung sukses mancatatkon golarnalai ima sabagai negara natarkayo I dunia, boikot na ibaen negara Arab samuloi on 2017 inda gok marpengaruh tu parekonomian ni Qatar. Iboto ma Qatar mandung adong produk domestic Bruto (PDB) inginjang, dasar, paritas daya manabusi (PP) ima sampe 132.886 dollar AS. Angko idao doi I ginjang Indonesia na mandung mamiliki PDB atas PPP sagodang 13.998 dollar AS. Negara na ipimpin Khalid bin Khalifa bin Abdulaziz Al Thani. Masyarkat Qatar on pe sampe ma 2,8 juta pandudukna.

Qatar on pe kayo doon ima miyak dohot gas nalai nag ok ibandingkon dohot negara-negara nalain nai, cadangan ni miyak ni Qatar memang inda sagodang dohot sagok Arab Saudi, Uni Emirat arab, dohot Kuwait jumlah panduduk na lobi otik mambaen negara on manjadi samakin kayo. Pula mardasarkon sian data na I rilis BP Statistic Review Of World Energy 2020, Qatar mampunai cadangan sagodang 25,2 miliyar barrel 2019. Jumlah on dao lobi godang ibandingkon 20 taon na jolo nungna mancapai 13,1 miliar barrel.

Salangkon angko angko produksi miyak per ari na i Qatar bisa mei sampe 1,8 juta Barrel, lobi rondang dari pada produksi 2018 sagok 1,9 juta barrel. Samantara I angko komsumsi miyak i Qatar nungna 346.000 barrel per arina. Salain miyak, Qatar on pe manjadi sada negara dohot cadangan gas alam na paling godang i dunia.

## Sumberna
Puisi

**Puisi** (sian saro Yunani kuno: ** (poiéo/poió) = *I create*) ima sada seni tartulis. I bontuk seni on, sada panyair mamake saro tu manamba kualitas estetis i makna semantis. puisi on pe mamke sanga mamaenkon nada na tinggi sanga nada na rendah ima atia mambacana, ima namambaen puisi on jadi marbeda sian nalainnai. i panulisan ni lirik dohot bait naipe jadi perhatian do ima atia mamili kata dohot bahasa nai pe wajib do iperhation atia manulis puisi on, puisi pe sabotulna adong dei ragam ni sastra na terkait unsur-unsur na ima songkonon irama, mantra, rima, baris, dhot baid. Puisi pe bisa doi idokon ungkapan sian emosi, imajinasi, ide, pamikiran susunan hata, hata-hata kiasan, dohot irama. jani na puisi on na memang mampartimbangkon mon sude isi dohot maksud naget ibaen naga tuise.

## Sumberna
Qin Shi Huang

**Qin Shi Huang** (Hanzi: 秦始皇) (November sanga Desember 260 SM - 10 September 210 SM), sorang dohot gorar Ying Zheng (贏政), juo ipio **Shi Huang Di** artianna ima Kaisar Parjolo, ima raja ni Negara Qin tingon 247 SM sampe 221 SM, sidung pasada Tiongkok dohot patalu 6 negara lainna, ia sidungi pajongjong Dinasti Qin dot mangangkat ibana manjadi kaisar ni Tiongkok na marsada - sian 221 SM sampe 210 SM - martakhta dohot idokon **Kaisar Parjolo**. Gorar kaisar (*huangdi*) ipalalu ni panguaso penguaso Cino saonom dua milenium dungni.

Saonok pamarentahannia, jenderal-jenderal nia pabolak luak ni Cino:

Sidung pasada Tiongkok, ia dot perdana menterinia Li Si mambaen bahat parubaan na itujuon get pagogo parsadaan, dot alai mandalankon bahat reformasi i pamarentahan, pasada tulisan baku, alat ukur standar dot juo manoruskon pambangunan Dinding Godang na madung adong sian Jaman Negara-negara Marporang. Bope dohot kakuasoan tangan bosi (songon ibaenna panutungan buku dot pangkuburan ahli), Qin Shi Huang lek na ianggap ni sejarah Tiongkok sampe saonnari majadi napajongjong Tiongkok najolo. Parsadaan bangsa Tiongkok madung mardalan lobi tingon dua ribu taon.
Rabindranath Tagore

**Rabindranath Tagore** (saro Bengali: **Rabindranath Thakur**; sorang i Jorasanko, Kolkata, India, 7 Mei 1861 – maninggal 7 Agustus 1941 i umur 80 taon [γ]) juo idokon dohot gorar Gurudev,[δ] ima sada Brahmo Samaj, panyair, dramawan, filsuf, seniman, musikus dot sastrawan Bengali. Ia sorang tingon kaluarga Brahmana Bengali, ima Brahmana na tinggal i luak Bengali, luak i anakbenua India antara India dot Bangladesh. Tagore marupaon alak Asia parjolo na mandapot anugerah Nobel i bidang sastra (1913).

Tagore muloi manulis puisi sian umur lapan taon, ia manggunaon gorar samaran “Bhanushingho” (Singa Mataniari) tu panorbitan karya puisinia na parjolo i taon 1877, dot manulis carito pondok naparjolo i umur onom bolas taon. Ia unjung sikola dasor i bagas (Home Schooling), dot tinggal i Shilaidaha, dot jotjot kehe mardalanan nadao na manjadion ia alak na pragmatis dot ida ra/manurut tu norma sosial dot adat. Baen gusarna ia tu British Raj mambaen Tagore mangalehen dukungan tu Gorakan Kamerdekaan India dot mardongan dohot Mahatma Gandhi. Dot juo arani amagoan ampir sude kaluargania, dot urangna panghargaan ni Benggala tu karya besarnia, Universitas Visva-Bharati.

Deba karya godang nia antara lain Gitanjali (Song Offerings), Gora (Fair-Faced), dot Ghare-Baire (The Home and the World),  karya puisi, carito pondok dot novel tarmashur dot isaluti dunia luas. Ia juo sada reformis kabudayaan dot polymath na mamajuon seni budaya i Benggala. Dua lagu nia ngon aliran Rabindrasangeet (sadavaliran lagu naibaennia) saonnari manjadi lagu kabangsaan Bangladesh (Amar Shonar Bangla) dot India (Jana Maha Gana).

## Tautan ruar
*https://web.archive.org/web/20090221131333/http://banglapedia.search.com.bd/HT/T_0020.htm
* http://www.radio.cz/en/article/77431
* http://www.parabaas.com/rabindranath/articles/pIndrani1.html

## Sumberna
Radjamin Nasution

**Radjamin Nasution** Gelar Sutan Kumala Pontas ima Gubernur Sumatra Utara napa lima (5) na. Selain i, manjabat sebagai Wali kota Surabaya na parjolo dohot manjadi anggota Komite Nasional Indonesia. Radjamin Nasution lahir i Barbaran Julu, Panyabungan, Mandailing Natal, Sumatera Utara tanggal 15 Agustus 1892.  

## Referensi
Rangkuti

**Rangkuti** ima sada marga Alak Mandailing. Ompung ni ompung ni Rangkuti on ima **Sutan Pane Paruhuman** . Dongan nasaompung dohot Rangkuti ima Parinduri dohot Mardia. Marga Rangkuti on ina na mar asal sian Runding,Panyabungan Barat.
Raphael

**Rafael** (Ibrani רָפָאֵל, Rāfāʾēl; saro Inggris: Raphael; "Allahma na pamalumkon", "Allah, pamalumma", "Allah, pamalum") ima sada datu malaekat i agama Jahudi dot Kristen, na didokon mambaen parubatan. I agama Islam, Rafael sarupo dohot Rafa'il.
Rasisme

**Rasisme** ima sada sistem kapurcayoan sanga doktrin na manyatoon molo parbedaan biologis na lokot i ras jolma manontuon pancapaian budaya sanga individu – molo sada ras tartontu lobi superior dot puna hak giot mangatur ras na lainna .

## Sumberna
Ray Rangkuti

**Ray Rangkuti** ()  ima sada aktivis dot pangamat politik Indonesia. Ia ima napajongjong Lingkar Madani (Lima), sada Lembaga Swadaya Masyarakat (LSM) na maraktivitas mamantau pamilu, mangkritisi parlemen, dot mamorangi korupsi.

Ray na juo sala sada naoajongjong Komite Independen Pamantau Pamilu (KIPP), dot manjabat sekjen pasca-Pemilu 1999 i ima alumnus UIN Syarif Hidayatullah, Jakarta, jurusan Aqidah dot Filsafat.

## Referensi
Rejang Lenong

**Rejang Lenong** ima sada sada baju adat sian Bengkulu sada provinsi I pulo Sumatera na panibalan nai Ima ibagaian barat daya, pula I ligi sian sejarah na Bengkulu on tardiri sian gok karajaan samuloi on Karajaan Sungai Serut, Karajaan Selebar, Karajaan Pat Petulai Karajaan Balai Buntar, Kerajaan Sungai Lemau, Karajaan Sekiris, Karajaan Gedung Agung, dohot Karajaan Marau Riang. Baen na adong karajaan-karajaan on mangalehen pangaruh tu hangoluan ni masyarakat Bengkulu on, contohna tu baju adat nalai.

Baju adat Bengkulu on na idokon dohot Rejang Lenong on marupaon campuran sian Melayu Jambi, Melayu Riau, Melayu Deli, Palembang, dohot Lampung. Pancampuran on manghasilkon baju Melayu na mampunai kaunikan dohot ciri khas natarsendiri.

## Rejang Lebong Halaklai
Baju adat Bengkulu ni alak lain ai ima muloi sian ginjangna marbontuk jas martutup lengan Panjang na manggunaon bahan namarkualitas songkonon wol sangape beludru, salaor na lanjang namarbahan satin dohot warn ana sanada ibaen sabagai bawahan biasona baju adat halaklaion Bengkulu mamake warna-warna songkonon na lomlom, narara na tobangsangape na biru na tobang.

Pula ibagian pinggang nai I lilitkon ma abit na marmotif sere na idokon abit sagantung, abit on ifungsion ima manamba kagagahan ni alaklai Bengkulu. Salain abit, sada ikat pinggang na idokon Pending, on ma na ililitkon dohot marguna ma so bisa mangokohkon lilitan ni abit, Keris na marpungsi sabagai sarana parlindungan ni diri on pe malengkapi panampilan nai ma sakaligus ibaen ma ipinggang nai keris on.

Sada kupiah namarbontuk lancip tu ginjang on ipake ma anso manutupibagian ulu, topi bagian ginjang on na biaso idokon datar on biasana ipake ibagasan adat. Sementara I pula I parnikahan, adong juo ma pangantin halaklai na manggunaon sunting sangape mahkota. Halaklai Bengkulu juo manggunaon golang sabgai aksesoris I bagian ni tangan.

Pamakaian na ibaen on pengantin ni halaklai on ima dasar na hamper ma mirip, nungna sajo, jas dohot salaor na ipake nia martabur hiasan motif sere na ibul songkonon lempengan koin, salain i pengantin nai juo mamake marmocom-mocom aksesoris namarupa gonjong sribulan, gonjong epeng, dohot golang. Adong pe beberpa Halak lai mamake mahkota ibagian ni ulu nai.

## Rejang Lebong wanita
Baju Rejang Lebong adaboru on ima baju kurung dohon tangan nai lanjang don so tartutup ma sampe tangan nai baru nung I bahan ni kain nai beludru namartabur lempeng logam warn ana gorsing sere. Pula umumna warn ani baju na ipili ima na rara natobang, lembayung, biru , dohot na lomlom. baru nung I songket na marbahan sutra marmotif sere dohot igunaon sabagai bawahan. Pending sabagai ikat pinggang konde na ilengkapi dohot tusuk konde dohot mahkota dung I hiayasan sungting sangape kembang goyang. Mamake golang, anting, dohot gonjong.

## Sumberna
Rencong

**Rencong** ima manurut pambotoan na jolo rencong ima senjata tradisional Ima ma i pargunaon pas kesultanan Aceh mulai pemerintahan Sultan Ali mughayat syah iama Sultan Aceh na purjolo.kedudukan rencong i kesultanan Aceh sangat ponting.

## Sumberna
Rao Rao, Batang Natal, Mandailing Natal

**Rao Rao** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.
René Descartes

**René Descartes** (IPA: ʀəˈne deˈkaʀt; ), juo iboto **Renatus Cartesius** i literatur marsaro Latin, ima sada filsuf dot matematikawan Perancis. Karionia na tarponting ima *Discours de la méthode* (1637) dot *Meditationes de prima Philosophia* (1641).

Rene Descartes dodas idokon manjadi amang filsafat modern. Rene Descartes sorang i La Haye Touraine-Prancis tingon sabagas borjuis. Amang Descartes ima katua Parlemen Inggris dot puna tano na cukup bolak (borjuis). Atia amang Descartes maninggal dot manarimo pucako ayahnia, ia manggadis tano pucako on, dot manginvestasion epengnia dohot labo onom sanga pitu ribu franc par taon. Ia sikola i Universitas Jesuit di La Fleche tingon taon 1604-1612, na nida madung mangalehen dasor-dasor matematika modern bope sapetona parsiajaran on bidang hukum. I taon 1612, ia kehe tu Paris, ta hangoluan i sodun ianggap ia mambosankon, dot dungni ia mangasingkon ibana tu luak na longin i Prancis get manekuni Geometri, gorar luak nalongon i ima Faubourg. Dongan-dongannia pasuo dot ia i ganan nia mangasing on, ima anso lobi mangonjapkon ibana, ia marpikir get mandaftarkon ibana manjadi tentara Bolanda (1617). Atia Bolanda woktui dame, ia nida tagi doma ilalana marmeditasi arani inda dong namangkaru saonok dua taon. Tai, mapultakna Porang Tolu Pulu Taon mambaen ia mandaftarkon ibana manjadi tentara Bavaria (1619). I Bavaria on saonok musin udan 1619-1620, ia mandapatkon pangalaman na ituangkonnia i bagasab buku Discours de la Methode (Russel, 2007:733).
Descartes, mabombo ipio "Panemu Filsafat Modern" dot "Amang Matematika Modern", ima salah sada pamikir paling ponting dot marpangaruh i sejarah barat modern. Ia ipaiut filsuf kontemporer, mangoban kalai mambontuk aha na saonnari ita boto ima rasionalisme kontinental, sada ganan filosofikal i Eropa abad pa-17 dot 18.
Republik

**Republik** ima safa negara i dia tampuk pamarentahan ujungna marcabang tingon *rakyat*, inda tingon prinsip katurunan bangsawan dot dodas ipimpin sanga ikatuai ni sada presiden. Istilah on marasal tingon saro Latin *res publica*, sanga "urusan awam", na artianna karajaan puna dol ikawal ni rakyat. Tai republik marbeda dohot konsep demokrasi. Adong kasus i dia negara republik iparentah sacara totaliter. Misalna, Afrika Selatan na madung manjadi republik sian 1961, tai isobobkon dasor apartheid sakitar 80% alak nalomlom sibuk inda tola dohot pamilu. Tontu mantong adong juo negara republik na mambaen parwakilan sacara demokrasi.
 
Konsep republik madung ipake sian marabad onokna dohot republik na paling tarbonggal ima Republik Roma, na martaon tingon 509 SM  44 SM. I bagasan Republik on, prinsip-prinsip songon anualiti (maniop pamarentah saonok sataon sajo) dot "collegiality" (dua alak maniop jabatan katua negara) madung ipraktikkon.
Republik Demokratik Kongo

**Republik Demokratik Kongo**, (nasolpu margorar ***Zaire*** antara taon 1971 dot 1997), ima sada Negara i Afrika bariba Tonga. Negara on marbalok dohot Republik Afrika Tonga dot Sudan Selatan i bariba utara; Uganda, Rwanda, Burundi, dot Tanzania i timur; Zambia dot Angola i selatan; dot Republik Kongo i Barat.

## Sumberna
Revolusi Nasional Indonesia

**Revolusi Nasional Indonesia** ima sada konflik marsinjato dot partontangan diplomasi antara Republik Indonesia na baru sorang malaon Karajaan Bolanda na itolingi pihak Sekutu, iwakili Inggeris.  Kajadian on tarjadi muloi sian proklamasi kemerdekaan Indonesia i tanggal 17 Agustus 1945 sampe pangakuan kamerdekaan Indonesia tingon Karajaan Belanda i 29 Desember 1949. Bope songoni, gorakan revolusi on na onan madung imuloi i taon 1908, na saat i iperingoti manjadi taon imuloina kebangkitan nasional Indonesia. Dungdo songkoni pargorakan revolusi on mandung do I muloan ima sian taon 1908 na pas I maso I iparigoti dohot taon kabangkitan nasional Indonesia saonok opat taon ma adong juo sanga piga kajadian na mandung tarjadi ima sacara sporadic, dungi adong juo parbadaan politik sian dua intervensi internasional

## Adong pe hamuloian ni revolusi Indonesia on
Nungdo sonanng harani mandapot kamerdekaan on, dungdo adong naga piga ari tu jolo ni ari on Belanda ro mulakan, alai pe muloi mulakan get pajonjong kakuasoan nalai i Indonesia on. Rakyat nu Indonesia on pe inda artarimo jialali jadina muloi ma mngalehin parlawanan pas isonma parjuan ni revolusi indonesiaon muloina.

Sekutu I maso I ima Belanda pe masuk ibagasan nai mambaen sada bada komando militer I Indonesia namargolar *Allied Forces for Netherland Indies* (AFNEI). Tentara ni AFNEI mandarat ma I sada dua tolu tempat na tardokon cukup paten ma muloi on Surabaya dohot Jakarta ima I bulan September, Oktober, Dohot November taon 1945.

Mamboto adong ro ancaman sian Belanda on rakyat Indonesia inda tong sipsajo alaibah masyarakat Indonesia sian on marmocom daerah muloi ma margorak dohot tarjadima parlawanan. Parjuangan revolusi Indonesia on sian on dua sisima naparjolo ima sian on marporang sangape mampartahankon wilayahna baru napadua ima sian on diplomasi

Surabaya on ma manjadi sada lokasi parjolo manjadi parlawanan ni rakyat Indonesia nungdo sekutuon mandege mulakan tano ni Indonesia on. *Arek-arek Suroboyo* sarapma dohot sada tokoh na ima Bung Tomo na itanda ni halak dohot orasi na ima nab isa mambaen bangkit mulakan semagat halai pejuang i. partompuran I Surabaya I sampe ma tun a paling ginjang ima 10 November 1945 baen na semangat dohot kabaranian ni jiwa patriotsian on kalompok ulama, santri, arek Suroboyo nalain na, sampe ma tanggal 10 November ibaen ma manjadi ari Pahlawan.

## Sumberna
Roald Amundsen

**Roald Engelbregt Gravning Amundsen** (16 July 1872 – 18 June 1928) ima sada Panjelajah Luak kutub markabangsoan Norwegia. Ia mamimpin eskpedisi Antartika parjolo tu sampe Kutub Selatan antara 1910 dot 1912. Ia ima alak parjolo na tolap dua kutub, Kutub Utara dot Selatan. Ia juo targorar manjadi alak parjolo na mangalewati Parlintasan Barat Laut. Ia mago i Juni 1928 atia dohot i sada misi get manolong i Laut Barents. Amundsen rapdohot Douglas Mawson, Robert Falcon Scott dan Ernest Shackleton, ima katua-katua ekspedisi kunci saonok Jaman Heroik Panjelajahan Antartika.

Amundsen sorang i sada kaluarga nampuns kapal dot kapten-kapten kapal. Tarinspirasi tu panyaborangan Greenland na ibaen Fridtjof Nansen i 1888, ia mamutuskon get mandalani ngoluna manjalajahi dunia.

Amundsen ima alak naparjolo na tolap tu Kutub Selatan. I 19 Desember 1911, ia tolap i Kutub Selatan dohot dongan-dongannia. Robert Falcon Scott, alak Inggris, tolap 35 ari dungni.

## Sumberna
Roburan Dolok

Roburan Dolok, ima sada kampung na dong di kecamatan Panyabungan Selatan, Kabupaten Mandailing Natal.
Richard Wagner

**Wilhelm Richard Wagner** (sorang 22 Mei 1813 – maninggal 13 Februari 1883 i umur 69 taon) ima sada komponis namarpangaruh  i Jerman, pakar teori musik, dot panulis, tai lobi targorar lewat karya operania. Musiknia  jotjot dope imainkon, na lobi tarmashur ims "Ride of the Valkyries" tingon Die Walküre dot "Bridal Chorus" tingon Lohengrin. Wagner juo ima sada tokoh na lumobi kontroversial, arani inovasi musik dot inovasi dramania dot juo arani ia ima sada pandukung pamikiran-pamikiran anti-semitisme. I sejarah musik, ia igolongkon tu komponis tingon Zaman Romantik.

Ia sorang i Leipzig, Jerman, 22 Mei 1813. Amangnia, sada pejabat kotamadya, maninggal 6 bulan sidung ia sorang, dot i Agustus 1814 inangnia marripe dot aktor margorar Ludwig Geyer. Geyer, na idokon-dokon ni alak amang ni Wagner na sapetona, maninggal atia Wagner marumur onom taon, mambaen Wagner ipagodang sada inangnia doma. Wagner manjadi sada musikus na karyana bahat najop roana alak-alak namora i masona.

## Pautan ruar
* The humanities.music.composers.wagner FAQ.
* Wagner Operas
Roa

**Roa**  (saro indonesia Jiwa) na artianna "tampang hangoluan". I bahat agama dot filsafat, **roa** ima bagian na inda sibuk (immaterial) tingon sasadaalak. Biasona roa ipurcayo mencakup pikiran dot pangalao sinonim dot nyawa, akal. I bagasan teologi, roa ipurcayo mangolu torus sidung sasadahalak maninggal, dot sadebana agama mangajarkon molo Tuhan ima namambaen roa. I sadebana budayo, barang-barang mate idokon puna roa, kapercayoan on idokon animisme. Pamakean istilah roa dot roh dodas sarupo, bope hata na parjolo umjotjot marsambungan dohot aduniaan ibandingkon hata na padua. Roa dot psyche bisa juo ipake sacara sinonimous, bope psyche lobi mararti sibuk, sadangkan roa marsambung donok dohot metafisik dot agama. Sadangkan manurut Kamus Godang Saro Indonesia, hata jiwa puna arti roh ni jolma (na adong i sibuk dot mambaen sasadaalak mangolu sanga nyawa. Roa juo iartion manjadi sude hangoluan batin nijolma (na tarjadi tingon parasaan, pikiran, angan-angan, dot nalainnai).

## Filsafatna

## Sumberna